pythainlp/thai_wikipedia_clean_20230101 huggingface dataset:
Ka-32 มากกว่า 240 ลำได้รับการสร้างขึ้นใน ค.ศ. 2019 และส่งออกไปกว่า 30 ประเทศ โดยประเทศเกาหลีใต้มี Ka-32 ปฏิบัติการประมาณ 60 ลำ ซึ่งในช่วงกลางคริสต์ทศวรรษ 1990 ประเทศรัสเซียได้ชดเชยหนี้ให้แก่ประเทศเกาหลีใต้ผ่านการจัดหาอาวุธ
Ka-32A11BC มีอัตราส่วนกำลังต่อน้ำหนักสูงและง่ายต่อการจัดการ เนื่องจากมีการออกแบบใบพัดคู่แกนร่วม เส้นผ่านศูนย์กลางของใบพัดเฮลิคอปเตอร์ไม่ได้ถูกจำกัดโดยการมีใบพัดที่หาง รวมถึงส่วนที่เป็นเครื่องค้ำส่วนหางของเฮลิคอปเตอร์ที่เกี่ยวข้อง สิ่งนี้อำนวยความสะดวกในการหลบหลีกใกล้กับสิ่งกีดขวาง และช่วยให้มั่นใจถึงความแม่นยำที่ยอดเยี่ยมเมื่อโฉบในสภาพที่มีควันและฝุ่นหนาแน่น ทั้งนี้ Ka-32A11BC อาจติดตั้งระบบดับเพลิงแบบแขวนถังน้ำแบบพับได้ชนิดแบมบีที่มีความจุสูงสุดห้าตัน และขยายอายุการใช้งานได้ถึง 32,000 ชั่วโมงบิน
ตั้งแต่คริสต์ทศวรรษ 1990 เป็นต้นมา จีนได้ซื้อรุ่นส่งออกอย่าง Ka-28 และรุ่นการเตือนเรดาร์อย่าง Ka-31 สำหรับกองเรือของกองทัพเรือกองทัพปลดปล่อยประชาชน ซึ่งการจัดซื้อ Ka-31 ถูกเปิดเผยครั้งแรกใน ค.ศ. 2010 โดยเป็นที่เชื่อกันว่า Ka-28 ของจีนได้รับการติดตั้งระบบอิเล็กทรอนิกส์ที่ดีกว่าเมื่อเทียบกับ Ka-28 ที่ส่งออกไปยังประเทศอื่น
ใน ค.ศ. 2013 ประเทศรัสเซียได้ทดสอบคามอฟ Ka-27M ใหม่ด้วยเรดาร์แอกทีฟอิเล็กทรอนิคอลลีสแกนด์อาเรย์ พื้นฐานของการปรับปรุง Ka-27M ได้รับการติดตั้งบนเรดาร์ส่งทางอากาศของเฮลิคอปเตอร์พร้อมเสาอากาศแบบเรียงเฟสชนิดแอกทีฟ FH-A ซึ่งเรดาร์นี้เป็นส่วนหนึ่งของระบบเรดาร์สั่งการและยุทธวิธีที่รวมระบบอื่น ๆ ไว้ด้วยกัน ได้แก่ อะคูสติก, แมกนีโตเมทริก, ข่าวกรองทางสัญญาณ และเรดาร์ โดยข้อมูลทั้งหมดได้แสดงอยู่บนเครื่องมือแสดงผล
Ka-32 ใช้สำหรับการก่อสร้างเสาส่งไฟฟ้าแรงสูงสำหรับระบบจ่ายกําลังไฟฟ้าเหนือหัวเนื่องจากมีความสามารถในการยกสูงกว่าเวอร์ทอล 107 เล็กน้อย ส่วนในประเทศแคนาดา Ka-32 ใช้สำหรับการตัดไม้โดยการคัดเลือก เนื่องจากสามารถยกสายพันธุ์ที่เลือกในแนวตั้งได้
ในเดือนสิงหาคม ค.ศ. 2013 คามอฟ Ka-32, C-GKHL ที่ประจำการในเบลลาคูลา รัฐบริติชโคลัมเบีย ประเทศแคนาดา ได้ประสบกับความล้มเหลวของหนึ่งในเครื่องยนต์คลิมอฟ TV3-117BMA (ผลิตโดยมอเตอร์ซิชในประเทศยูเครน) การตรวจสอบทางเทคนิคในเวลาต่อมาระบุว่ามีการควบคุมคุณภาพที่ไม่ดีในการประกอบกังหันคอมเพรสเซอร์ ซึ่งนำไปสู่ความล้มเหลวของหน่วยทั้งหมดหลังจากแยกใบพัดคอมเพรสเซอร์หลายใบ
นอกจากนี้ Ka-27 ใช้โดยกองทัพเรือซีเรียระหว่างสงครามกลางเมืองซีเรียที่กำลังดำเนินอยู่
อากาศยานที่มีบทบาท, การกำหนดค่า และยุคที่เทียบเคียงกัน
Kamov Ka-27
คามอฟ Ka-32
เดฟ ฟิโลนี
เดวิด ฟิโลนี  เป็นผู้กำกับภาพยนตร์และรายการทีวี นักพากย์ นักเขียนบทและอำนวยการสร้างรายการโทรทัศน์ และเป็นแอนิเมเตอร์ เคยร่วมงานสร้าง "Avatar: The Last Airbender", "เดอะแมนดาลอเรียน", และ "สตาร์ วอร์ส: เดอะ โคลน วอร์ส" ทั้งและ
แคธรีน แฟร์แนร์
แคธรีน แฟร์แนร์  เกิดเมื่อวันที่ 22 กรกฎาคม พ.ศ. 2505 เป็นพระธิดาคนโตใน เจ้าหญิงอัสตริดแห่งนอร์เวย์ และ โยฮัน แฟร์แนร์ เป็นพระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์ ทรงอยู่ในลำดับที่ 77 ในการสืบราชสันตติวงศ์สหราชอาณาจักร เนื่องด้วยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาพระองค์เดียวใน สมเด็จพระเจ้าเอ็ดเวิร์ดที่ 7 แห่งสหราชอาณาจักร
แคธรีน แฟร์แนร์ สมรสกับ อาริด โจฮันเซน เมื่อวันที่ 9 ธันวาคม 2532 โดยมีบุตรดังนี้
คริติเนอ แฟร์แนร์
เบเนดิกเทอ แฟร์แนร์
เบเนดิกเทอ แฟร์แนร์  เกิดเมื่อวันที่ 27 กันยายน พ.ศ. 2506 เป็นพระธิดาคนรองใน เจ้าหญิงอัสตริดแห่งนอร์เวย์ และ โยฮัน แฟร์แนร์ เป็นพระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์ ทรงอยู่ในลำดับที่ 80 ในการสืบราชสันตติวงศ์สหราชอาณาจักร เนื่องด้วยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาพระองค์เดียวใน สมเด็จพระเจ้าเอ็ดเวิร์ดที่ 7 แห่งสหราชอาณาจักร
เธอสมรสจำนวน 3 ครั้ง ครั้งแรกกับ รอล์ฟ วูด เมื่อวันที่ 30 เมษายน 2537 ก่อนจะหย่าในเดือนกันยายน 2541 และได้สมรสครั้งที่ 2 กับ มอนต์ อินาร์ สตังค์ เมื่อวันที่ 2 ธันวาคม 2543 และหย่ากันในเดือนกรกฎาคมปี 2545 ก่อนที่จะได้อยู่กินกับ เอดจ์ ฮิวเดน จากการสมรสทั้ง 3 ครั้ง ไม่มีบุตร
รายชื่อละครโทรทัศน์ทางสถานีโทรทัศน์ช่อง 7 เอชดี
ข่าวช่อง 7 เอชดี
วัดศรีสุนทร (จังหวัดภูเก็ต)
วัดศรีสุนทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีสุนทร อำเภอถลาง จังหวัดภูเก็ต มีพื้นที่ประมาณ 22 ไร่ มีที่ธรณีสงฆ์ 3 แปลง เนื้อที่ 10 ไร่ 3 งาน 20 ตารางวา
วัดศรีสุนทร เดิมชื่อ วัดบ้านพอน สร้างขึ้นเมื่อวันที่ 21 เมษายน พ.ศ. 2335 ด้านการศึกษา ทางวัดจัดให้มีการเรียนการสอนพระปริยัติธรรมเริ่มมาตั้งแต่ พ.ศ. 2469 นอกจากนี้ยังจัดให้มีห้องสมุดบริการประชาชน หน่วยฌาปนกิจสงเคราะห์ และโรงเรียนวัดศรีสุนทร วัดได้รับพระราชทานวิสุงคามสีมา เมื่อวันที่ 22 พฤศจิกายน พ.ศ. 2531
อาคารเสนาสนะต่าง ๆ ได้แก่ อุโบสถกว้าง 6 เมตร ยาว 12 เมตร แบบโบราณมีฝาผนังเต็มเพียงด้านหลังด้านเดียว อีกสามด้านมีเพียงครึ่งเดียว ศาลาการเปรียญกว้าง 16 เมตร ยาว 36 เมตรสร้างเมื่อ พ.ศ. 2519 เป็นอาคารคอนกรีตเสริมเหล็กสองชั้น กุฏิสงฆ์ จำนวน 23 หลัง เป็นอาคารไม้และครึ่งตึกครึ่งไม้สองชั้น ปูชนียวัตถุมีพระประธานในอุโบสถ
วัดมธุรวราราม
วัดมธุรวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี
วัดมธุรวราราม เดิมชื่อ วัดมะเดื่อหวาน ก่อตั้งเมื่อ พ.ศ. 2149 สมัยกรุงศรีอยุธยา ในรัชกาลสมเด็จพระเอกาทศรถ ได้รับพระราชทานวิสุงคามสีมาเมื่อ พ.ศ. 2239
ปูชนียวัตถุที่สำคัญ คือ พระพุทธรูปศิลายวง [ศิ-ลา-ยวง] หรือพระพุทธรูปหยกขาว ศิลปะเมืองมัณฑะเลย์ ประเทศพม่า อายุมากกว่า 100 ปี อัญเชิญมาจากพม่าพร้อมพระศิลายวงองค์อื่น ๆ ที่ประดิษฐานอยู่ในอำเภอเกาะสมุยและอำเภอเกาะพะงันรวมกัน 8 องค์ โดยวัดมธุรวราราม จัดสร้างพระวิหารประดิษฐานองค์พระศิลายวง นามว่า "หลวงพ่อเพชร" ให้ประชาชนกราบไหว้สักการะ ด้านหน้าของหลวงพ่อเพชรเป็นที่ประดิษฐานรอยพระพุทธบาทจำลอง ซึ่งต้องเดินขึ้นบันไดทอดยาวราว 180 ขั้น มีงานประเพณีนมัสการเป็นประจำทุกปี
วัดมธุรวราราม ถือเป็นวัดเก่าแก่ที่สุดของอำเภอเกาะพะงัน มีพระเกจิอาจารย์ที่มีชื่อเสียง หลายรุปด้วยกันเช่น พระครูวิบูลย์ธรรมสาร หลวงปู่เพชร วชิโร พระสมุห์เวียน สีลสาโร และพระครูสุภัทรธรรมาภิรม หลวงพ่อหลบ ธัมมวโร
กีฬาสกีลงเขาในโอลิมปิกฤดูหนาว 2022 – รอบคัดเลือก
กีฬาสกีลงเขาในโอลิมปิกฤดูหนาว 2022 – รอบคัดเลือก เป็นการแข่งขันสกีลงเขาเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 306 ตำแหน่ง
โควต้า.
อนุญาตให้นักกีฬาเข้าร่วมการแข่งขันกีฬาโอลิมปิกสูงสุด 306 คน โดยแต่ละประเทศส่งนักกีฬาได้สูงสุด 22 คน แบ่งเป็นชายสูงสุด 11 คนหรือหญิง 11 คนจากประเทศที่ได้รับอนุญาต แต่ละประเทศไม่สามารถส่งนักกีฬาเข้าร่วมได้เกิน 4 คนในหนึ่งรายการ แต่ละประเทศสามารถเข้าร่วมได้สูงสุดหนึ่งทีมในรายการคู่ขนานทีมผสม
ณ วันที่ 15 มิถุนายน โควต้าจะเปลี่ยนจนถึงวันที่ 17 มกราคม พ.ศ. 2565
กีฬากรีฑาในโอลิมปิกฤดูร้อน 2020 – วิ่งมาราธอน บุคคลหญิง
การแข่งขันกีฬากรีฑาในโอลิมปิกฤดูร้อน 2020 – วิ่งมาราธอน บุคคลหญิง มีกำหนดจัดขึ้นระหว่างวันที่ 5 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 100 คน จาก 50 ประเทศโดยประมาณ
การแข่งขันครั้งนี้จะเป็นการปรากฏตัวครั้งที่ 10 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1984
กีฬากรีฑาในโอลิมปิกฤดูร้อน 2020 – เดิน 20 กิโลเมตร บุคคลชาย
การแข่งขันกีฬากรีฑาในโอลิมปิกฤดูร้อน 2020 – เดิน 20 กิโลเมตร บุคคลชาย มีกำหนดจัดขึ้นระหว่างวันที่ 5 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 60 คน จาก 30 ประเทศโดยประมาณ
การแข่งขันครั้งนี้จะเป็นการปรากฏตัวครั้งที่ 17 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1956
กีฬากรีฑาในโอลิมปิกฤดูร้อน 2020 – เดิน 20 กิโลเมตร บุคคลหญิง
การแข่งขันกีฬากรีฑาในโอลิมปิกฤดูร้อน 2020 – เดิน 20 กิโลเมตร บุคคลหญิง มีกำหนดจัดขึ้นระหว่างวันที่ 6 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 60 คน จาก 30 ประเทศโดยประมาณ
การแข่งขันครั้งนี้จะเป็นการปรากฏตัวครั้งที่ 6 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 2000
กีฬากรีฑาในโอลิมปิกฤดูร้อน 2020 – เดิน 50 กิโลเมตร บุคคลชาย
การแข่งขันกีฬากรีฑาในโอลิมปิกฤดูร้อน 2020 – เดิน 50 กิโลเมตร บุคคลชาย มีกำหนดจัดขึ้นระหว่างวันที่ 6 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 60 คน จาก 30 ประเทศโดยประมาณ
การแข่งขันครั้งนี้จะเป็นการปรากฏตัวครั้งที่ 20 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1932
สุนทรี ชัยวิรัตนะ
สุนทรี ชัยวิรัตนะ เป็นนักการเมืองชาวไทย เคยได้รับเลือกตั้งเป็นสมาชิกสภาผู้แทนราษฎรจังหวัดชัยภูมิ 1 สมัย และเป็นสมาชิกสภาผู้แทนราษฎรแบบบัญชีรายชือ 1 สมัย และเป็นบุตรสาวของ สันติ ชัยวิรัตนะ อดีตรัฐมนตรี และหลานสาวของ นายแพทย์ประสิทธิ์ ชัยวิรัตนะ อดีต ส.ส.
สุนทรี ชัยวิรัตน์ เกิดเมื่อวันที่ 27 เมษายน พ.ศ. 2519 เป็นบุตรของนายสันติ ชัยวิรัตนะ อดีตรัฐมนตรีและอดีต ส.ส.ชัยภูมิ 7 สมัย กับนางกัลยา ชัยวิรัตนะ เธอสำเร็จการศึกษาบริหารธุรกิจ​บัณฑิต สาขาการเงินและการธนาคาร จากมหาวิทยาลัยรังสิต
สุนทรี ชัยวิรัตนะ ลงสมัครรับเลือกตั้งสมาชิกสภาผู้แทนราษฎรจังหวัดชัยภูมิครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรคพลังประชาชน และได้รับเลือกตั้งเป็นสมาชิกสภาผู้แทนราษฎรสมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เธอย้ายมาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย และได้รับเลือกตั้งอีกสมัย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอย้ายมาสังกัดพรรคภูมิใจไทย พร้อมกับ ประสิทธิ์ ชัยวิรัตนะ เนื่องจากปัญหาพื้นที่ทับซ้อนกับตระกูลเกียรติก้องชูชัย แต่ในที่สุดก็ไม่ได้รับเลือกตั้ง
สุนทรี ชัยวิรัตนะ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
กีฬากรีฑาในโอลิมปิกฤดูร้อน 2020 – พุ่งแหลน บุคคลชาย
การแข่งขันกีฬากรีฑาในโอลิมปิกฤดูร้อน 2020 – พุ่งแหลน บุคคลชาย มีกำหนดจัดขึ้นระหว่างวันที่ 4-7 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 35 คน จาก 25 ประเทศโดยประมาณ
การแข่งขันครั้งนี้จะเป็นการปรากฏตัวครั้งที่ 26 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1908
กีฬากรีฑาในโอลิมปิกฤดูร้อน 2020 – สัตตกรีฑา บุคคลหญิง
การแข่งขันกีฬากรีฑาในโอลิมปิกฤดูร้อน 2020 – สัตตกรีฑา บุคคลหญิง มีกำหนดจัดขึ้นระหว่างวันที่ 4-5 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 24 คน จาก 15 ประเทศโดยประมาณ
กีฬากรีฑาในโอลิมปิกฤดูร้อน 2020 – ทศกรีฑา บุคคลชาย
การแข่งขันกีฬากรีฑาในโอลิมปิกฤดูร้อน 2020 – ทศกรีฑา บุคคลชาย มีกำหนดจัดขึ้นระหว่างวันที่ 4-5 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 24 คน จาก 25 ประเทศโดยประมาณ
กีฬากรีฑาในโอลิมปิกฤดูร้อน 2020 – วิ่งผลัด 4 × 400 เมตร ทีมผสม
การแข่งขันกีฬากรีฑาในโอลิมปิกฤดูร้อน 2020 – วิ่งผลัด 4 × 400 เมตร ทีมผสม มีกำหนดจัดขึ้นระหว่างวันที่ 30-31 กรกฎาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 64 คน จาก 16 ประเทศโดยประมาณ
การแข่งขันครั้งนี้จะเป็นการปรากฏตัวครั้งแรกของรายการนี้ โดยได้เพิ่มพร้อมกับรายการทีมผสมในกีฬาหลายประเภทสำหรับการแข่งขันในปี 2020 วิ่งผลัดแบบผสมเปิดตัวครั้งแรกที่ วิ่งผลัดชิงแชมป์โลก IAAF 2017 มันถูกเพิ่มเข้าไปในโปรแกรมการแข่งขันชิงแชมป์โลกที่ การแข่งขันกรีฑาชิงแชมป์โลก 2019
กีฬากรีฑาในโอลิมปิกฤดูร้อน 2020 – วิ่ง 100 เมตร บุคคลหญิง
การแข่งขันกีฬากรีฑาในโอลิมปิกฤดูร้อน 2020 – วิ่ง 100 เมตร บุคคลหญิง มีกำหนดจัดขึ้นระหว่างวันที่ 30-31 กรกฎาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 80 คน จาก 55 ประเทศโดยประมาณ
การแข่งขันครั้งนี้จะเป็นการปรากฏตัวครั้งที่ 22 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1928
Ji Soo
จี ชัง-อุก
จี ชัง-อุก (; เกิด 5 กรกฎาคม พ.ศ. 2530) เป็นนักแสดงและนักร้องชาวเกาหลีใต้ เขามีชื่อเสียงจากการรับบทนำของ ดง-แฮ ในละครประจำวันเรื่อง "สไมล์อะเกน" (2010–2011) และมีบทบาทนำที่โดดเด่นในละครโทรทัศน์เช่น "จอมดาบคู่บัลลังก์" (2011), "กีซึงนัง จอมนางสองแผ่นดิน" (2013–2014), "ฮีลเลอร์" (2014–2015), "เดอะเคทู" (2016), "คดีป่วน ชวนให้รัก" (2017), "เมลติงมีซอฟท์ลี" (2019), "สะดุดรัก 24 ช.ม." (2020), และ "เลิฟสตรักอินเดอะซิตี"(2020)
Ji Chang-wook
การฉีดวัคซีนโควิด-19 ในประเทศสิงคโปร์
การฉีดวัคซีนโรคติดเชื้อไวรัสโคโรนา 2019 ในประเทศสิงคโปร์ เป็นการรณรงค์อย่างต่อเนื่องเพื่อสร้างภูมิคุ้มกันต่อกลุ่มอาการทางเดินหายใจเฉียบพลันรุนแรงที่เกิดจากการติดเชื้อไวรัสโคโรนา SARS-CoV-2 ซึ่งทำให้เกิดโรคโควิด-19 ดำเนินการโดยกระทรวงสาธารณสุขของสิงคโปร์ โดยมีเป้าหมายเพื่อฉีดวัคซีนให้ผู้อยู่อาศัยที่มีสิทธิ์ในประเทศ เพื่อตอบสนองต่อการระบาดทั่วในประเทศ
แผนการฉีดวัคซีนที่นำโดยรัฐบาลสิงคโปร์ใช้วัคซีนทั้งหมด 2 ชนิด ได้แก่วัคซีนโควิด-19 ของไฟเซอร์-ไบออนเทค และวัคซีนโควิด-19 ของโมเดอร์นา ซึ่งเป็นชนิดเอ็มอาร์เอ็นเอ ส่วนวัคซีนชนิดเชื้อตายคือวัคซีนโควิด-19 ของซิโนแว็ก ไบโอเทค (โคโรนาแว็ก) นั้นได้รับการอนุมัติให้ใช้โดยสถาบันการแพทย์เอกชน และไม่รวมอยู่ในแผนการสร้างภูมิคุ้มกันโรคแห่งชาติของสิงคโปร์ โครงการนี้เริ่มในวันที่ 30 ธันวาคม พ.ศ. 2563 ซึ่งเริ่มเป็นโครงการแรกในภูมิภาคเอเชียตะวันออกเฉียงใต้
ในปี พ.ศ. 2563 เพื่อควบคุมการระบาดของโควิด-19 ในประเทศ รัฐบาลสิงคโปร์ได้จองซื้อวัคซีนป้องกันโรคโควิด-19 จากผู้ผลิตวัคซีนทดลอง 3 ราย มูลค่ารวม 1 พันล้านดอลลาร์สิงคโปร์ โดยวางมัดจำล่วงหน้า สำหรับเป็นฐานในแผนการฉีดวัคซีน
เมื่อวันที่ 14 ธันวาคมของปีเดียวกัน วัคซีนไฟเซอร์ได้รับการอนุมัติให้ใช้ในกรณีฉุกเฉินโดยสำนักวิทยาศาสตร์สุขภาพ (HSA) และมาถึงสิงคโปร์ในอีกหนึ่งสัปดาห์ต่อมา สิงคโปร์จึงเป็นประเทศแรกในเอเชียตะวันออกเฉียงใต้ที่อนุมัติการใช้วัคซีนดังกล่าว และได้เริ่มต้นดำเนินการแผนการฉีดวัคซีน
เมื่อวันที่ 22 ธันวาคม พ.ศ. 2563 วัคซีนโคโรนาแว็กชุดแรกได้มาถึงสิงคโปร์เช่นกัน อย่างไรก็ตาม วัคซีนดังกล่าวไม่ได้รับการอนุมัติในทันทีจากสำนักวิทยาศาสตร์สุขภาพ
เมื่อวันที่ 8 มกราคม พ.ศ. 2564 นายกรัฐมนตรีลี เซียนลุง และคณะรัฐมนตรี ได้เข้ารับการฉีดวัคซีนไฟเซอร์โดสแรก
เมื่อวันที่ 3 กุมภาพันธ์ พ.ศ. 2564 วัคซีนโมเดอร์นา ซึ่งได้รับการพัฒนาร่วมกันโดยสถาบันโรคภูมิแพ้และโรคติดเชื้อแห่งชาติ (NIAID) หน่วยงานวิจัยและพัฒนาขั้นสูงด้านชีวการแพทย์ (BARDA) และบริษัทโมเดอร์นา และผลิตในสหรัฐ ได้รับการอนุมัติจากสำนักวิทยาศาสตร์สุขภาพเพื่อใช้ในกรณีฉุกเฉิน ทำให้สิงคโปร์เป็นประเทศแรกในเอเชียที่ใช้วัคซีนนี้
เมื่อวันที่ 18 พฤษภาคม พ.ศ. 2564 สำนักวิทยาศาสตร์สุขภาพได้อนุมัติการใช้วัคซีนไฟเซอร์สำหรับเยาวชนอายุ 12–15 ปี ภายใต้ช่องทางพิเศษ Pandemic Special Access Route (PSAR) เนื่องจากไม่มีการเตรียมการสำหรับบุคคลเหล่านี้ที่จะได้รับการฉีดวัคซีน ในแผนการฉีดวัคซีนก่อนหน้านี้ ซึ่งจะครอบคลุมผู้ใหญ่ที่มีสิทธิ์ทั้งหมดภายในเดือนสิงหาคม และมีการขยายช่วงเวลาระหว่างการฉีดวัคซีนสองโดสสำหรับผู้ที่มีสิทธิ์จาก 3–4 สัปดาห์เป็น 6–8 สัปดาห์ การเปลี่ยนแปลงกลยุทธ์นี้มีจุดมุ่งหมายเพื่อให้ชาวสิงคโปร์อีก 400,000 คนได้รับวัคซีนอย่างน้อยหนึ่งโดสภายในสิ้นเดือนกรกฎาคม และเพื่อให้ชาวสิงคโปร์ที่มีสิทธิ์แทบทุกคนได้รับวัคซีนอย่างน้อยหนึ่งโดสภายในต้นเดือนสิงหาคม อย่างไรก็ตาม เนื่องจากวัคซีนยังคงมาถึงตามแผนที่วางไว้ และประชากรส่วนใหญ่ที่ต้องการรับวัคซีนจะได้รับวัคซีนเข็มแรกภายในครึ่งหลังของเดือนกรกฎาคม ในวันที่ 29 มิถุนายน กระทรวงสาธารณสุขได้ลดช่วงเวลาระหว่างการรับวัคซีนครั้งแรกและครั้งที่สองกลับไปเป็น 4 สัปดาห์ ซึ่งเป็นส่วนหนึ่งของความพยายามเพื่อให้ประชากรจำนวนมากขึ้นจะได้รับการฉีดวัคซีนครบสองครั้งโดยเร็วขึ้น
เมื่อวันที่ 2 มิถุนายน พ.ศ. 2564 หลังจากการใช้วัคซีนโคโรนาแว็กในกรณีฉุกเฉินได้รับการอนุมัติจากองค์การอนามัยโลก สำนักวิทยาศาสตร์สุขภาพก็ทำการอนุมัติใบอนุญาตการใช้ในกรณีฉุกเฉิน และมีการเริ่มฉีดวัคซีนในวันที่ 18 มิถุนายน
วันที่ 24 มิถุนายน พ.ศ. 2564 ได้มีการประกาศว่ากระทรวงสาธารณสุขได้บรรลุข้อตกลงในการซื้อวัคซีนโควิด-19 ชนิดหน่วยย่อยโปรตีนกับบริษัทโนวาแวกซ์ (Novavax) โดยคาดว่าจะมีการจัดส่งมายังสิงคโปร์ก่อนสิ้นปี 2564
การรับวัคซีน.
ณ เดือนมิถุนายน พ.ศ. 2564 รัฐบาลสิงคโปร์ได้ซื้อวัคซีนป้องกันโควิด-19 สามชนิดต่อไปนี้ โดยมีมูลค่ารวมที่เปิดเผย 1 พันล้านดอลลาร์สิงคโปร์ แต่ไม่ทราบจำนวนที่แน่ชัด รายละเอียดมีดังนี้:
สถาบันการแพทย์เอกชน.
สิงคโปร์ได้รับวัคซีนโคโรนาแว็กชุดแรกเมื่อวันที่ 23 กุมภาพันธ์ พ.ศ. 2564 แต่ยังไม่ได้รับการอนุมัติให้ใช้ในโครงการสร้างภูมิคุ้มกันโรคแห่งชาติ หลังจากที่องค์การอนามัยโลกอนุมัติโคโรนาแว็กในรายการให้ใช้วัคซีนในกรณีฉุกเฉินแล้ว กระทรวงสาธารณสุขสิงคโปร์ได้ส่งมอบวัคซีนโคโรนาแว็กให้กับสถาบันการแพทย์เอกชนผ่านช่องทางพิเศษ (PSAR) เพื่อให้ผู้สนใจหรือผู้ที่ไม่เหมาะกับวัคซีนชนิด mRNA สมัครรับการฉีดวัคซีน แต่เนื่องจากวัคซีนโคโรนาแว็กไม่ได้อยู่ในแผนการสร้างภูมิคุ้มกันโรคแห่งชาติ ผู้รับวัคซีนชนิดนี้จึงไม่สามารถเรียกร้องค่าสินไหมทดแทนผ่านโครงการความช่วยเหลือด้านการเงินสำหรับการบาดเจ็บจากวัคซีน (Vaccine Injury Financial Assistance Programme, Vifap) ได้
สิทธิ์ในการฉีดวัคซีน.
โครงการการฉีดวัคซีนนี้จำกัดเฉพาะพลเมืองสิงคโปร์ ผู้มีถิ่นพำนักถาวรหรือระยะยาว และต้องทำการนัดหมายด้วยบัตรประจำตัวประชาชนหรือบัตรผู้พำนักระยะยาว
นอกจากนี้ ผู้มีสิทธิ์ยังคงต้องเข้าร่วมในการฉีดวัคซีนตามลำดับความสำคัญที่มีประกาศโดยกระทรวงสาธารณสุขเป็นระยะ ตามข้อตกลงล่าสุดที่ประกาศเมื่อวันที่ 24 มีนาคม พ.ศ. 2564 การฉีดวัคซีนนี้จำกัดชั่วคราวเฉพาะผู้มีสิทธิ์รับวัคซีนที่มีอายุ 40 ปีขึ้นไป คาดว่าภายในเดือนสิงหาคม พ.ศ. 2564 ผู้ใหญ่ที่มีสิทธิ์ทั้งหมดในสิงคโปร์จะได้รับการฉีดวัคซีน
การฉีดวัคซีนก่อนกำหนด.
นอกเหนือจากการฉีดวัคซีนตามปรกติแล้ว ยังมีตัวเลือก "การฉีดวัคซีนก่อนกำหนด" ภายใต้แผนนี้สำหรับพลเมืองสิงคโปร์หรือผู้มีถิ่นพำนักถาวรที่ต้องการเดินทางไปต่างประเทศอย่างเร่งด่วนแต่ยังไม่ได้รวมอยู่ในกลุ่มลำดับความสำคัญที่ได้รับลำดับ
คำจำกัดความของคำว่า "ต้องรีบไปต่างประเทศ":
ผู้มีถิ่นอาศัยทุกคนที่ต้องการฉีดวัคซีนก่อนกำหนดจะต้องสมัครและส่งเอกสารประกอบที่เกี่ยวข้องพร้อมกัน เป็นเวลาอย่างน้อย 10 สัปดาห์ก่อนออกเดินทาง
ผู้มีสิทธิ์เลือกสถานที่ฉีดวัคซีนได้ 3 แบบ ได้แก่ ศูนย์ฉีดวัคซีนชั่วคราว 37 แห่ง คลินิกผู้ป่วยนอกทั่วไป 20 แห่ง และคลินิกแพทย์เอกชน 22 แห่ง โดยวัคซีนของโมเดอร์นามีเฉพาะในศูนย์ฉีดวัคซีนชั่วคราวบางแห่งเท่านั้น และจุดฉีดวัคซีนอื่น ๆ จะฉีดวัคซีนของไฟเซอร์ ส่วนวัคซีนโคโรนาแว็กจะมีเฉพาะในคลินิกแพทย์เอกชนเท่านั้น
โครงการความช่วยเหลือทางการเงินสำหรับการบาดเจ็บจากวัคซีน.
หากมีอาการไม่พึงประสงค์ร้ายแรงเกิดขึ้นหลังการฉีดวัคซีน ผู้รับวัคซีนสามารถขอรับค่าชดเชยจากรัฐบาลได้ อย่างไรก็ตาม แผนค่าตอบแทนนี้ครอบคลุมเฉพาะวัคซีนเอ็มอาร์เอ็นเอ 2 ชนิดที่รัฐบาลรับผิดชอบในการฉีดวัคซีน และจะไม่รับประกันการฉีดวัคซีนด้วยวัคซีนโคโรนาแว็ก
วิทยาลัยสันสกฤตพาราณาสี
NWA World Junior Heavyweight Championship
เอกราช ช่างเหลา
เอกราช ช่างเหลา เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคพลังประชารัฐ เป็นอดีตผู้จัดการสหกรณ์ออมทรัพย์ครูขอนแก่น จำกัด ซึ่งถูกกล่าวหาในคดียักยอกทรัพย์สิน ปัจจุบันอยู่ระหว่างการพิจารณาคดี
เอกราช ช่างเหลา เกิดเมื่อวันที่ 3 เมษายน พ.ศ. 2501 เป็นชาวจังหวัดขอนแก่น สำเร็จการศึกษาปริญญาตรี ครุศาสตรบัณฑิต (การบริหารการศึกษา) จากมหาวิทยาลัยราชภัฏเลย ปริญญาโท ศิลปศาสตรมหาบัณฑิต (รัฐศาสตร์) จากมหาวิทยาลัยรามคำแหง และปริญญาเอก ปรัชญาดุษฎีบัณฑิต (รัฐประศาสนศาสตร์) จากมหาวิทยาลัยอีสเทิร์นเอเชีย
เอกราชเคยได้รับเลือกตั้งเป็นสมาชิกวุฒิสภาจังหวัดขอนแก่น เมื่อ พ.ศ. 2549 ก่อนที่จะลงสมัครรับเลือกตั้งสมาชิกสภาผู้แทนราษฎรจังหวัดขอนแก่น ในปี 2550 สังกัดพรรคเพื่อแผ่นดิน แต่ได้คะแนนเป็นลำดับที่ 5 ต่อมาได้เข้าร่วมงานกับพรรคพลังประชารัฐ และได้รับมอบหมายให้เป็นผู้ดูแลรับผิดชอบการเลือกตั้งของจังหวัดขอนแก่น บึงกาฬ หนองคาย และหนองบัวลำภู และเป็นคนสนิทของร้อยเอก ธรรมนัส พรหมเผ่า โดยนายเอกราช ได้ลงสมัครรับเลือกตั้งแบบบัญชีรายชื่อ ลำดับที่ 11 รวมทั้งส่งบุตรชายคือ วัฒนา ช่างเหลา ลงสมัครรับเลือกตั้งในจังหวัดขอนแก่น ซึ่งในการเลือกตั้งครั้งนั้น นายเอกราช และนายวัฒนา ได้รับเลือกตั้งเป็น ส.ส.เข้าสภาผู้แทนราษฎรทั้งสองคน
ในปี 2565 เขาและ ส.ส.อีกจำนวนหนึ่งถูกพรรคพลังประชารัฐ มีมติให้ออกจากพรรค ต่อมาเขาย้ายไปสังกัดพรรคภูมิใจไทย
เอกราช ช่างเหลา ถูกกล่าวหาในกรณีการยักยอกเงินของสหกรณ์ออมทรัพย์ครูขอนแก่น เหตุการณ์เกิดขึ้นตั้งแต่ปี 2554 แต่ทราบข้อเท็จจริงเมื่อมีการตรวจสอบเมื่อวันที่ 25 พฤศจิกายน พ.ศ. 2562 โดยคณะกรรมการดำเนินการสหกรณ์ฯ ได้ร้องทุกข์กล่าวโทษต่อสถานีตำรวจภูธรเมืองขอนแก่น กรมสอบสวนคดีพิเศษ และฟ้องตรงที่ศาลอาญา ต่อมานายเอกราช ได้ทำหนังสือยอมรับสภาพหนี้ ในปี 2562 โดยมีกำหนดว่าชดใช้เงินคืนให้สหกรณ์ออมทรัพย์ครูขอนแก่น ภายในปี 2563
ในปี 2564 เอกราช ช่างเหลา ถูกสำนักงานตำรวจแห่งชาติ ทำหนังสือขอตัวไปยังประธานรัฐสภา เพื่อดำเนินคดีเกี่ยวกับคดีร่วมกันยักยอกและปลอมแปลงเอกสารของสหกรณ์ออมทรัพย์ครูขอนแก่น
ใน วันที่ 25 สิงหาคม 2565 สำนักงานคณะกรรมการป้องกันและปราบปรามการฟอกเงินได้ยึดทรัพย์ เขาชั่วคราวโดยมีประกาศในราชกิจจานุเบกษาให้ผู้เสียหายแจ้งความดำเนินคดี
ฮ.ปภ. 32
โดมความร้อน
โดมความร้อน หรือ ปรากฏการณ์โดมความร้อน  เป็นปรากฏการณ์ทางภูมิอากาศในบริเวณหนึ่งซึ่งกำลังประสบกับความร้อนที่อบอ้าว ซึ่งมวลอากาศร้อนถูกกักและกดไว้ราวกับถูกกดทับด้วยฝาครอบขนาดมหึมา การกักมวลอากาศร้อนให้ปกคลุมบริเวณเป็นเวลานานเกิดจาก มวลอากาศแรงดันสูงในชั้นบรรยากาศ (ความกดอากาศสูง) ดันอากาศร้อนลงมาสู่ระดับพื้นดินด้านล่าง และจากการถูกปิดล้อมทำให้มวลอากาศร้อนนั้นไม่สามารถไหลเวียนระบายออกตามปกติ โดยเฉพาะที่เกิดจากการเปลี่ยนทิศทางขนานใหญ่ของ"กระแสลมกรด" (กระแสเจ็ตสตรีม) เช่น วกอ้อมขี้นไปทางขั้วโลก รูปแบบของการไหลคดงอจนโอบล้อมเกือบเป็นวงรอบกว้างขึ้นเรื่อย ๆ สร้างความกดอากาศสูงภายในและทำให้มวลอากาศร้อนเดิมในบริเวณ "ติด" อยู่กับที่และสะสมความร้อนเพิ่มมากขึ้น จนก่อตัวเป็นโดมความร้อน
โดมความร้อนยังอาจเชื่อมโยงกับภาวะโลกร้อน โดมความร้อนต่างจากปรากฏการณ์เกาะความร้อนซึ่งเป็นภูมิอากาศจุลภาคที่เกิดจากการเปลี่ยนแปลงพื้นผิวของแผ่นดิน (การเปลี่ยนแปลงทางภูมิประเทศและการพัฒนาเมือง) ที่ปิดกั้นการระบายอากาศร้อน และกักความร้อนไว้ในเขตเมือง
ในสภาวะอากาศที่แห้งแล้งในฤดูร้อน มวลของอากาศร้อนส่วนมากก่อตัวขึ้น (ทั้งจากการดูดซับและคายความร้อนของพื้นผิวดินในยามกลางวันในฤดูร้อนตามปกติ และมวลอากาศร้อนจากมหาสมุทร) ตามภาวะปกติอากาศร้อนจะลอยตัวขึ้น แต่ในกรณีนี้มวลอากาศที่มีแรงดันสูงชั้นบรรยากาศ (ที่เรียก ความกดอากาศสูง) กดดันให้มวลอากาศร้อนที่พยายามลอยตัวเหล่านี้ลงสู่พื้นด้านล่าง ทำให้อุณหภูมิร้อนขึ้นและหนาแน่นขึ้นอีก ความกดอากาศสูงทำหน้าที่เป็นเสมือนโดม (ฝาครอบ) ทำให้ทุกสิ่งที่อยู่ด้านล่างร้อนขึ้นเรื่อย ๆ
โดยทั่วไปความกดอากาศสูงจากชั้นบรรยากาศที่ก่อให้เกิดโดมความร้อน เกิดขี้นจากการปิดกั้นกระแสลมบริเวณหนี่งไม่ไหลเวียนตามปกติ (บล็อก) โดยเฉพาะที่เกิดจากการเปลี่ยนทิศทางขนานใหญ่ของกระแสลมกรด (กระแสเจ็ตสตรีม; jet stream) ให้พัดอ้อมไปทางขั้วโลก (poleward shift) ซึ่งมีแนวโน้มที่จะก่อตัวขึ้นในช่วงปีลานีญา การเปลี่ยนทิศทางของการไหลของกระแสลมกรดให้คดงอ บิดเบี้ยวเป็นวงกว้างขึ้นเรื่อย ๆ จนกระแสลมกรดพัดเกือบเป็นวงรอบ โอบล้อม และกักมวลอากาศไว้ แนวกระแสลมกรดที่โอบล้อมนี้สร้างความกดอากาศสูงภายในและทำให้มวลอากาศร้อนเดิมในบริเวณ ติดนิ่งอยู่กับที่ก่อตัวเป็นโดมความร้อน
บล็อก.
การคงสภาพอากาศอยู่ในบริเวณเดิมนานหลายวัน หรือแม้แต่หลายสัปดาห์ และกีดกันระบบสภาพอากาศอื่น ๆ ไม่ให้เคลื่อนผ่านบริเวณนี้ (กระแสอากาศที่เคลื่อนมาบริเวณนี้ต้องไหลอ้อมไปทางอื่น) จึงเรียกสภาวะอากาศเช่นนี้ว่า "บล็อก" (block) กระแสลมกรดที่ไหลคดงอมีรูปร่างคล้ายตัวอักษรกรีก Ω (Omega) จึงถูกเรียกว่า โอเมก้าบล็อก (Omega block)
คลื่นความร้อน.
ภาวะโลกร้อนและความถี่ในการก่อตัว.
โดมความร้อนอาจเกิดบ่อยขึ้นเนื่องจากอุณหภูมิโลกเพิ่มขึ้นในช่วงหลายปีที่ผ่านมา อย่างไรก็ตามโดมความร้อนนี้เป็นหนึ่งในปรากฏการณ์ทางภูมิอากาศที่เกิดขึ้นได้ยากที่สุด และการวัดคำนวนความถี่จากสถิติการบันทึกข้อมูลอุณหภูมิในอดีตเป็นสิ่งที่ทำได้ยากมากเช่นกัน โดยจากสภาพอากาศในปัจจุบันคาดว่าความเป็นไปได้ที่จะเกิดโดมความร้อนประมาณ 1 ครั้งในทุก 1,000 ปี เจฟ เบราร์เดลลี (Jeff Berardelli) นักอุตุนิยมวิทยาของช่องซีบีเอส ให้ความเห็นว่าโอกาสที่จะประสบโดมความร้อนนี้มีโอกาส 1 ครั้งใน 10,000 ปี
คลื่นความร้อนภายในโดมความร้อนมีผลกระทบด้านสุขภาพโดยตรงและโดยอ้อม อุณหภูมิที่สูงจะเพิ่มโความเสี่ยงให้ร่างกายอ่อนเพลียจากความร้อนและเป็นลมแดด อาจทำให้ความดันโลหิตเพิ่มขึ้น อาจทำให้ยาบางชนิดมีประสิทธิภาพน้อยลง และอาจทำให้สภาพทางระบบประสาทแย่ลง เช่น โรคปลอกประสาทเสื่อมแข็ง ภาวะมลพิษทางอากาศยังเลวร้ายลงเมื่ออุณหภูมิสูงขึ้น ซึ่งเพิ่มอัตราการเกิดก๊าซอันตราย เช่นโอโซน สารมลพิษทางอากาศทำให้ปัญหาหัวใจและปอดรุนแรงขึ้น รวมทั้งอุณหภูมิที่เพิ่มขึ้นในตอนกลางคืนอาจทำให้ผู้ที่อาศัยอยู่ในบริเวณที่มีโดมความร้อนเกิดความเครียดจากความร้อนสะสมที่สูงขึ้น ก่อความเสี่ยงต่อปัญหาต่าง ๆ เช่น การขาดน้ำและรบกวนการนอนหลับ ซึ่งอาจทำให้ความเหนื่อยล้าและความเครียดจากอุณหภูมิสูงขึ้น
โดมความร้อนดักคลื่นความร้อนในภูมิภาค ส่งผลกระทบต่อผู้คนจำนวนมากที่ไม่มีเครื่องปรับอากาศในบ้าน ต้องอพยพไปยังที่พักพิงฉุกเฉินเพื่อความปลอดภัยจากความร้อนจัด (ซึ่งอาจถึงตายได้)
ในปี ค.ศ.2003 ในยุโรปโดมความร้อนที่เกิดจากสภาวะคลื่นความร้อนที่เกิดเป็นเวลานาน ทำให้มีผู้เสียชีวิตถึงกว่า 70,000 คน และเกิดภาวะภัยแล้งที่ยาวนานมีผลกระทบกับพืชบางชนิดที่ต้องอาศัยช่วงอากาศเย็น มีผลผลิตลดลง เช่น ข้าวสาลี
ในเดือนกรกฎาคม ค.ศ. 2021 คิงเคาน์ตี้ของรัฐวอชิงตัน ซึ่งรวมถึงซีแอตเทิล ได้เผยแพร่แผนที่ความร้อน แสดงให้เห็นว่าย่านที่พักอาศัยซึ่งหนาแน่นกว่าและมีต้นไม้ปกคลุมน้อยกว่า ประสบกับผลกระทบที่เป็นอันตรายจากความร้อนที่รุนแรงกว่าย่านที่พักอาศัยที่หนาแน่นน้อย เนื่องจากการเปลี่ยนแปลงสภาพภูมิอากาศ (รวมถึงภาวะโลกร้อน) ทำให้คลื่นความร้อนสูงมีแนวโน้มมากขึ้นในอนาคต เมืองที่เสี่ยงต่อสุขภาพของประชากรจากผังเมือง การดูแลสิ่งแวดล้อม (เช่นการจัดการสวนและจำนวนต้นไม้ การจัดการไฟป่า) อาจต้องเผชิญกับอันตราย
ตัวอย่างปรากฏการณ์.
ตามลำดับเวลา
ลุญัยน์ อัลฮัษลูล
ลุญัยน์ อัลฮัษลูล (; เกิดวันที่ 31 กรกฎาคม ค.ศ. 1989) เป็นนักเคลื่อนไหวสิทธิสตรี บุคคลในสื่อสังคม และอดีตนักโทษทางการเมืองชาวซาอุดีอาระเบีย เธอจบการศึกษาจากมหาวิทยาลัยบริติชโคลัมเบีย อัลฮัษลูลเคยถูกจับแล้วปล่อยตัวหลายครั้งในข้อหาขัดขืนการห้ามผู้หญิงขับรถในประเทศซาอุดีอาระเบีย และถูกจับกุมอีกครั้งพร้อมกับนักสิทธิสตรีคนสำคัญหลายคนในเดือนพฤษภาคม ค.ศ. 2018 ในข้อหา "พยายามทำให้ราชอาณาจักรสั่นคลอน" หลังถูกลักพาตัวในสหรัฐอาหรับเอมิเรตส์ ฟะฮัด อัลบุตัยรี สามีของเธอซึ่งเป็นนักแสดงตลกชาวซาอุดีอาระเบีย ถูกบังคับให้เดินทางจากจอร์แดนกลับราชอาณาจักรและถูกจับกุมในเวลาต่อมา
อัลฮัษลูลอยู่ในอันดับที่ 3 จากรายชื่อ "สตรีชาวอาหรับผู้ทรงอำนาจมากที่สุดใน 100 อันดับ ประจำปี 2015" (Top 100 Most Powerful Arab Women 2015) ในเดือนมีนาคม ค.ศ. 2019 เพนอเมริกาประกาศว่านูฟ อับดุลอะซีซ, อัลฮัษลูล และอีมาน อันนัฟญาน จะได้รับรางวัลเสรีภาพในการเขียนเพนอเมริกา/บาร์บีย์ 2019 อัลฮัษลูลยังเป็นหนึ่งใน "100 ผู้ทรงอิทธิพลมากที่สุดใน ค.ศ. 2019" ของนิตยสาร "ไทม์" เคยเข้าชิงรางวัลโนเบลสาขาสันติภาพใน ค.ศ. 2019 และ 2020 ในเดือนเมษายน ค.ศ. 2021 มีการประกาศว่าเธอชนะรางวัลสิทธิมนุษยชนวาตสลัฟ ฮาแว็ล 2020 เธอถูกปล่อยตัวจากเรือนจำในวันที่ 10 กุมภาพันธ์ ค.ศ. 2021
ทองบัน แสงอาพอน